ประกันชีวิต“ทีเอ็มบี สมาร์ทไลฟ์ 5/1”ขายดีเพิ่มวงเงินอีก1,000ล้านบาท
เกินคาดประกันชีวิต“ทีเอ็มบี สมาร์ทไลฟ์ 5/1” เปิดขายวันแรกเต็มวงเงิน 2,000 ล้านบาท
11 มิ.ย. 2562

เกินคาดประกันชีวิต“ทีเอ็มบี สมาร์ทไลฟ์ 5/1” เปิดขายวันแรกเต็มวงเงิน 2,000 ล้านบาท
นางมารี แรมลี หัวหน้าเจ้าหน้าที่บริหารผลิตภัณฑ์ธุรกิจรายย่อย ทีเอ็มบี เปิดเผยว่า ผลิตภัณฑ์ประกันชีวิต “ทีเอ็มบี สมาร์ทไลฟ์ 5/1”ยอดขายวันแรกเมื่อ 7 มิถุนายน 2562 แตะเพดานวงเงิน 2,000 ล้านบาทตามที่ได้วางเป้าหมายไว้ ดังนั้น ทีเอ็มบี จึงตัดสินใจประกาศเพิ่มวงเงินเสนอขายอีก 1,000 ล้านบาท โดยเปิดให้ซื้อได้ถึง 20 มิถุนายน 2562 เท่านั้น
ทั้งนี้ จุดเด่นของประกันชีวิต “ทีเอ็มบี สมาร์ทไลฟ์ 5/1” คือ ชำระเบี้ยประกันเพียงครั้งเดียว แต่ให้ความคุ้มครองถึง 5 ปี พร้อมรับเงินคืน 2.3% ของทุนประกันภัย ตั้งแต่ปีที่ 1-5 รวมผลประโยชน์ที่ได้รับตลอดสัญญา 111.5% ของทุนประกันภัย และผลประโยชน์ความคุ้มครองชีวิตตลอดอายุสัญญา 110% ของทุนประกันภัย โดยกำหนดทุนประกันขั้นต่ำ 300,000 บาท สูงสุดทุนประกันไม่เกินรายละ 20 ล้านบาท มีกำหนดการซื้อขั้นต่ำที่ 3 แสนบาท
สำหรับอายุของผู้ที่รับประกันภัยเริ่มตั้งแต่อายุ 1 เดือน 1 วัน จนถึงอายุ 65 ปี ซึ่งพ่อแม่ผู้ปกครองสามารถซื้อให้บุตรหลานได้ด้วย